6 сыйныф
1. Исемнәрне табып, килешен билгелә.
Башкортстанның халык чәчәне Фәррах Дәүләтшин 1887 елның 31 гыйнварында Иске Уртай авылында туган. 4-5 яшеннән ятим кала һәм байларга бала карап, көтү көтеп йөри. Үсә төшкәч Урал заводларында эшли.
1913-1919 елларда Акчишмә кәгазь фабрикасында эшләгәндә пар казаны шартлау вакытында күзләре сукырая. Бер кешегә дә кирәге булмаган зәгыйфь Фәррах туган авылына кайта. Үткер сүзле, зирәк акыллы чәчән туган төбәгендә җырлар чыгарып, бәетләр әйтеп, халык арасында йөри, базарларда һәм җыеннарда катнаша.
1928 елда “Сукыр Фәррах әңгәмәләре” дип аталган беренче китабы басыла. 1939 елда “Җырлар һәм бәетләр”, 1947 елда “Чәчәннең киңәшләре” дип аталган китаплары нәшер ителә.
1944 елда Фәррах Дәүләтшинга Башкортстанның халык чәчәне дигән мактаулы исем бирелә. Чәчән 1956 елда туган ягында вафат була.
2. Өстәге тексттан алынган сүзләрне килешләр белән төрләндер.
Чәчән, кәгазь, авыл
3. Өстәге текстта тартым белән төрләнгән исемнәрнең астына сыз.
4. Күчереп яз. Тартым белән төрләнгән исемнәрнең астына сыз.
Әниемнең карыныннан,
Әтиемнең барлыгыннан
Бар булган ул йөрәк каным.
Шул канымның йөрешендә,
Йөрәгемнең тибешендә
Милли җаным, милли җаным.

Ата-бабам гомер сөргән,
Кеше булсын дип үстергән – 
Җирдә ыру-тамырларым,
Шул җиремнең сулышыннан,
Рухымнан, булмышымнан
Килә минем милли җаным. (“Милли җаным” Н. Нәҗми)

Сыйфат
1. Сыйфатларны тап.
Миндә дә шул хәзер көзнең соңы
Яварга гына тора кырпак кар.
Әмма көзем һаман яшел көе,
Яшел көе коела яфраклар.  (Н.Нәҗми “Яшел көз”)
2. Сыйфат дәрәҗәсен билгелә.
Әнә, арыш арасындагылар
Нинди саф һәм күктән-күк кенә.
Ә шулай да арыш өчен алар
Бер чүп кенә, матур чүп кенә.  (“Күк чәчәкләр” Н.Нәҗми)
3. Сыйфатларны тап.
Ак күлмәген киеп тауга чыккан
Кызлар шикелле сез, каеннар!
Зифа башкорт сылулары дип тә
Атарга да бит минем хакым бар. (“Ак каеннар” Н.Нәҗми) 
4. Исемләшкән сыйфатны тап.
Дусларым бар... Бар аларның
Искеләре, яңалары...
Өскә яуганда тормышның
Бозлары һәм яңгырлары... (“Дусларым бар” Н.Нәҗми) 
...Акыллылар яшәүнең бар
Серенә төшенгәннәр... (“Бүдәнә белән Тартай” Н.Нәҗми)

